Kleine koppie – toortsie.com
Junie 8, 2019 Junie 8, 2019 ~ Toortsie
Ek gee sommer die narkose die skuld. My koppie is klein. Klein, klein, klein.
Dit gaan al baie beter, maar in hierdie week het ek gesukkel om ‘n gesprek te volg die oomblik as dit ingewikkeld raak.
Ek brei ‘n halwe ry, dan slaap ek weer. Waag ek om my wel te stort, kom vat ek ‘n lange rus daarná. Nie dat ek uitgeput voel nie, die aandagspan is net so kort.
Redeneervermoë? Bykans nul.
Ek lees drie bladsye op die Kindle uit die wonderlike Chanette Paul wat ek afgelaai het, Lira, dan raak ek aan die slaap vir twee ure. Dan probeer ek blogs lees. Halfpad verdwaal ek.
Lekkervurige Vuurvliegie se Woordsnoere daag my uit, ek gaan keer op keer terug daarnatoe, want een keer se konsentrasie is te min. Ek begin selfs die woorde afskryf in ‘n boek, skryf selfs twee rymende sinnetjies, maar kry nie almal afgeskryf nie.
Ek bekommer my nie daaroor nie, wil maar net verduidelik hoekom ek dalk nie saamgesels op die blogs nie, die koppie is net te klein.
Verder is alles dooddollies en ek begin selfs al hier en daar ietsie skryf.
‹ PreviousCum se boksie
Next ›Die storie se lyf
20 thoughts on “Kleine koppie”
Junie 8, 2019 om 9:00 nm
Vinnige beterskap, Toortsie!
Junie 8, 2019 om 9:44 nm
Dankie. Virdering is mooi op skedule. 😊
Junie 9, 2019 om 4:04 vm
Baie bly om dit te hoor!
Mona Joubert sê:
Junie 8, 2019 om 9:53 nm
Haal asem Madelé! Narkose het op baie mense n nare effek!
Junie 8, 2019 om 10:04 nm
Dankie, Mona. Eintlik gaan dit baie goed. 😊
Junie 9, 2019 om 5:32 vm
Alles sal stelsematig weer na sy normale toe oorgaan. Vat baie tyd. In die tussentyd haal jy al die jare se verlore slaap in en as jy weer reg is, is daar genog spaar ure wat jy weer kan gebruik. Bly alles loop honkie-dorie verder.
Junie 9, 2019 om 7:54 vm
Junie 9, 2019 om 5:37 vm
Het jy al die volgende boek gelees? The journey in between: a 1000-mile adventure on El Camino de Santiago Keith Foskett. Baie aan jou gedink toe ek dit gelees het. Lekker leesstof.
Junie 9, 2019 om 7:55 vm
Ek gaan bietjie uitkyk vir hom. Dankie
Junie 9, 2019 om 7:57 vm
Dankie! Ek sien hy is vir slegs $1.14 te koop by Amazon.
Junie 9, 2019 om 8:59 vm
Dis n lekker-lees boek.
Junie 9, 2019 om 4:28 nm
Jy sal gou weer op en aan die draf wees. Geniet solank die rus!
Junie 9, 2019 om 6:11 nm
Sterkte … hoop jou koppie is gou beter
Junie 9, 2019 om 6:46 nm
Dit raak so stuk-stuk beter dankie 😊
Junie 10, 2019 om 11:56 vm
En toe gesels ek sommer land en sand met jou vanoggend. Het jy bygehou… of het ek jou heeltemal uitgeput? Sit maar neer die hekelnaald en slaap lekker.
Junie 10, 2019 om 12:09 nm
Nee wat, my koppie raak al hoe beter. Ek het jou oproep so baie geniet. 😊
Junie 10, 2019 om 12:20 nm
Junie 10, 2019 om 2:20 nm
Baie dankie. Dit gaan regtig goed.
Junie 25, 2019 om 12:46 nm
Ek is jammer om to hoor jy in die hospitaal was! Word gou gesond!
Junie 25, 2019 om 1:16 nm
Dankie, ek is darem vinnig op die herstelpad. 🙂